নীতীশ কুমারের শপথ শুরু হতেই এ কী ছবি?

ওয়েব ডেস্ক : দশমবারের জন্য বিহারের মুখ্যমন্ত্রী পদে শপথ নিলেন নীতীশ কুমার। বৃহস্পতিবার সকাল ১১:৩০ নাগাদ মুখ্যমন্ত্রী হিসেবে শপথ নিয়েছেন তিনি। এদিন তাঁকে মু্খ্যমন্ত্রী হিসেবে শপথবাক্য পাঠ করিয়েছেন রাজ্যপাল আরিফ মহম্মদ খান। এদিন নীতীশের শপথবাক্য অনুষ্ঠানে উপস্থিত ছিলেন প্রধানমন্ত্রী নরেন্দ্র মোদি (Narendra Modi), স্বরাষ্ট্রমন্ত্রী অমিত শাহ (Amit Shah)। সঙ্গে উপস্থিত ছিলেন বিজেপি রাজ্যের মুখ্যমন্ত্রীরা। এদিন নীতীশ ছাড়া মন্ত্রী হিসেবে শপথ নিয়েছেন বেশ কয়েকজন বিধায়ক।

এই অনুষ্ঠান ঘিরে বিহারে রাজনৈতিক উচ্ছ্বাস দেখার মতো ছিল। অনুষ্ঠানে ভিড় জমিয়েছিলেন বহু মানুষ। গান্ধী ময়দানের মূল মঞ্চ ছাড়াও একাধিক প্যান্ডেল তৈরি করা হয় ভিআইপিদের জন্য। অনুষ্ঠান ঘিরে ছিল কড়া নিরাপত্তা। বুধবার নীতীশ কুমার বিদায়ী মুখ্যমন্ত্রী হিসেবে রাজ্যপাল আরিফ মহম্মদ খানের কাছে ইস্তফাপত্র জমা দেন। সঙ্গে ছিলেন কেন্দ্রীয় মন্ত্রী চিরাগ পাসওয়ান, আরএলএম প্রধান উপেন্দ্র কুশওয়াহা এবং উত্তরপ্রদেশের উপমুখ্যমন্ত্রী কেশব প্রসাদ মৌর্য। রাজ্যপাল তাঁর পদত্যাগপত্র গ্রহণ করলেও নতুন সরকার গঠন না হওয়া পর্যন্ত তাঁকে কার্যনির্বাহী মুখ্যমন্ত্রী হিসেবে দায়িত্ব চালিয়ে যেতে বলেন। তার পরেই বৃহস্পতিবার বিহারের মুখ্যমন্ত্রী হিসাবে শপথ নেন তিনি।

আরও খবর : নীতীশের মন্ত্রিসভায় কে কোন মন্ত্রী হলেন? দেখে নিন এক নজরে

এদিন নীতীশ কুমারের সঙ্গে শপথ নিয়েছেন, সম্রাট চৌধুরী (বিজেপি), বিজয় কুমার সিনহা (বিজেপি), দিলীপ জয়সওয়াল (বিজেপি), মঙ্গল পান্ডে (বিজেপি), বিজয় কুমার চৌধুরী (জেডিইউ), বিজেন্দ্র প্রসাদ যাদব (জেডিইউ), শ্রাবণ কুমার (জেডিইউ), অশোক চৌধুরী (জেডিইউ), লেশি সিং (জেডিইউ), মদন সাহনি (জেডিইউ), সুনীল কুমার (জেডিইউ), রাম কৃপাল যাদব (বিজেপি), সন্তোষ সুমন (বিজেপি), নীতিন নবীন (বিজেপি), মহম্মদ জামা খান (জেডিইউ), সঞ্জয় সিং টাইগার (বিজেপি), অরুণ শঙ্কর প্রসাদ (বিজেপি), সুরেন্দ্র মেহতা (বিজেপি), নারায়ণ প্রসাদ (বিজেপি), রমা নিষাদ (বিজেপি), লক্ষেন্দ্র কুমার রোশন (বিজেপি), প্রমোদ কুমার (বিজেপি), সঞ্জয় কুমার সিং (বিজেপি), দীপক প্রকাশ (বিজেপি), সঞ্জয় কুমার (বিজেপি), শ্রেয়সী সিং (বিজেপি)।

উল্লেখ্য, বুধবার ১৮ নভেম্বর বিহার বিধানসভার সেন্ট্রাল হলে একটি সভা অনুষ্ঠিত হয়েছিল, যেখানে নীতীশ কুমারকে (Nitish Kumar) এনডিএ পরিষদীয় দলের নেতা নির্বাচিত করা হয়েছিল। এর পর রাজভবনে গিয়ে পদত্যাগ পত্র জমা দেন, সরকার গঠনের দাবি জানান।

বিহার বিধানসভা নির্বাচনে বিরাট জয় পেয়ছে এনডিএ (NDA)। ২০২ আসনে জিতেছে এনডিএ। বিজেপি ৮৯টি আসন জিতেছে। নীতীশ কুমারের জেডিইউ ৮৫টি আসন নিয়ে দ্বিতীয় স্থানে রয়েছে। চিরাগ পাসওয়ানের লোক জনশক্তি (আর)২৯টি আসনে লড়াই করে ১৯টি আসনে জয়লাভ করে। পাশাপাশি হিন্দুস্তানি আওয়াম মোর্চা পাঁচটি আসন এবং জাতীয় লোক মোর্চা চারটি আসন জিতেছে।