পরিযায়ী শ্রমিকদের উপর অত্যাচারের প্রতিবাদে ক্ষোভ প্রকাশ শোভনদেবের

কলকাতা: তৃণমূলের ধর্নামঞ্চ থেকে বিজেপিকে আক্রমণ শানালেন মন্ত্রী শোভনদেব চট্টোপাধ্যায় (Sovandeb Chattopadhyay)। এদিন একাধিক বিষয় নিয়ে ক্ষোভ প্রকাশ করেন তিনি। বাংলা ভাষার মর্যাদা, পরিযায়ী শ্রমিকদের উপর অত্যাচার সহ একাধিক বিষয় নিয়ে কেন্দ্রীয় সরকারকে তোপ দাগেন তিনি।

রবিবার তৃণমূলের ধর্নামঞ্চ থেকে বিজেপিকে (BJP) আক্রমণ করে মন্ত্রী শোভনদেব চট্টোপাধ্যায় (Sovandeb Chattopadhyay)। ভাষা প্রসঙ্গে তিনি বলেন, বাংলা ভাষাতে কথা বলে হেনস্থার শিকার হতে হচ্ছে. , অত্যাচারের শিকার হতে হচ্ছে। ডবল ইঞ্জিন সরকার যেখানে রয়েছে সেখানে বাঙালি বেশি আক্রান্ত হচ্ছে । এছাড়াও, পরিযায়ী শ্রমিকদের উপর অত্যাচারের প্রসঙ্গ নিয়েও তীব্র ক্ষোভ প্রকাশ করেন তিনি। বলেন, পরিযায়ী শ্রমিকদের দোষ কি ? কন্ঠস্বর বাংলা বলে! নীরব মোদি, বিজয় মালিয়া, মেউল চক্সি আজ কোথায়! বছরে ১৫ লক্ষ চাকরি, প্রতিশ্রুতি ফলপ্রসূ কবে হবে? এদিনের মঞ্চ থেকে সেই প্রশ্নও তোলেন তিনি। তিনি আরও বলেন, “গুজরাট দুর্নীতির আতুর ঘর। আন্দামান জেলে বন্দি তালিকা। মহিলাদের নিরাপত্তা দিতে পারেনা বিজেপি, তারা নারী নিরাপত্তার কথা বলে। ১১ হাজার ছাত্রী উত্তর প্রদেশে ধর্ষণ হয়েছে, আমি নিজে আরজি করে তরুণী চিকিৎসকের বাড়িতে গিয়েছি।”

আরও পড়ুন: মৃত্যুর ৪ মাস পর কবর থেকে তোলা হল গৃহবধূর মৃতদেহ

এদিনের সভামঞ্চ থেকে প্রধানমন্ত্রী নরেন্দ্র মোদিকে উদ্দেশ্য করে মন্ত্রী শোভনদেব চট্টোপাধ্যায় বলেন, তোমার শিক্ষাগত যোগ্যতার সার্টিফিকেট প্রকাশ করো! পলিটিক্যাল হিপোক্রিট নরেন্দ্র মোদি।