কলকাতা বিমানবন্দরে প্রধানমন্ত্রী নরেন্দ্র মোদি

কলকাতা: কলকাতা বিমানবন্দরে প্রধানমন্ত্রী নরেন্দ্র মোদি(Narandra Modi)। ৩ মেট্রোপথের উদ্বোধন করবেন তিনি। পাশাপাশি উদ্বোধন করবেন হাওড়া মেট্রোস্টেশনের ( howrah Metro Station) সাবওয়ে। প্রধানমন্ত্রীকে স্বাগত জানাতে বিমানবন্দরে উপস্থিত রাজ্যপাল সিভি আনন্দ বোস। বিমানবন্দরে ছিলেন মুখ্যসচিব। প্রসঙ্গত, এই নিয়ে ৩ মাসে ৩ বার বঙ্গ সফর করেছেন প্রধানমন্ত্রী।

শুক্রবার বঙ্গসফরে এসে কলকাতাবাসীর পুজোর উপহার হিসেবে গুরুত্বপূর্ণ তিন মেট্রো প্রকল্পের উদ্বোধন করবেন প্রধানমন্ত্রী। যার ফলে নতুন ১৩.৬১ কিলোমিটার মেট্রোপথ জুড়ে যাবে কলকাতার লাইফলাইনের সঙ্গে। প্রধানমন্ত্রী সু-সজ্জিত যশোর রোড মেট্রো স্টেশন থেকে ফ্ল্যাগ অফ করে মেট্রো সফর করবেন জয়হিন্দ স্টেশন (Jai Hind Metro Station) পর্যন্ত। এই নিয়েও একটি পোস্ট করেছেন প্রধানমন্ত্রী। তিনি লিখেছেন, “বিমানবন্দর ও আইটি হাব এলাকায় যাতায়াতের সংযোগ আরও উন্নত করা হবে”।

আরও পড়ুন: বঙ্গ বিজেপির নেতা-কর্মীদের সঙ্গে সাক্ষাতের অপেক্ষায় নরেন্দ্র মোদি

ফের বঙ্গ সফরে মোদি। একগুচ্ছ প্রকল্পের উদ্বোধন করবেন তিনি। এআর কিছুক্ষণের মধ্যেই বক্তব্য রাখবেন মোদি। এই মুহূর্তে যশোর রোদে পৌঁছে গিয়েছেন প্রধানমন্ত্রী। ২৬-এর বিধানসভা নির্বাচনকে পাখির চোখ করে প্রধানমন্ত্রীর আজকের এই বঙ্গসফর অত্যন্ত তাৎপর্যপূর্ণ। গত তিনমাসে এই নিয়ে তিনবার বাংলার মাটিতে পা রেখেছেন প্রধানমন্ত্রী। প্রতিটি সভামঞ্চ থেকেই বিজেপিকে বাংলায় ফিরিয়ে আনার ডাক দিয়েছেন মোদি।